	3. pielikums
Līgumam Nr. MPS 2026/66
[bookmark: _Toc124056537]LĪGUMS Nr. MPS 2026/66

Madonas novada Kalsnavas pagastā	datums skatāms laika zīmogā

[bookmark: _Toc2156524]Meža pētīšanas stacija, reģistrācijas Nr. 90010256120, kuru pārstāv tās direktors Mārtiņš Līdums, kurš rīkojas saskaņā ar nolikumu, (turpmāk – Pasūtītājs)  no vienas puses un
SIA “Vidzemes Būvnieks”, reģistrācijas Nr. 43203003526, kuru pārstāv tās valdes priekšsēdētājs Pēteris Druvietis, kurš rīkojas saskaņā ar statūtiem (turpmāk – Izpildītājs), no otras puses (kopā un katrs atsevišķi turpmāk – Puses),
izsakot savu brīvi radušos gribu, bez maldiem un viltus, pamatojoties uz iepirkumu procedūras „Dīķa izbūve” (iepirkuma identifikācijas Nr. MPS 2026/66) rezultātiem, noslēdz šādu līgumu (turpmāk – Līgums):

1. [bookmark: _Toc2156525]Līguma priekšmets
1.1. [bookmark: OLE_LINK5][bookmark: OLE_LINK6]Pasūtītājs uzdod un Izpildītājs apņemas dīķa izbūves (turpmāk – Objekts) darbus (turpmāk – Būvdarbi), saskaņā ar tehnisko dokumentāciju (būvniecības lietas numurs Būvniecības informācijas sistēmā: BIS-BL-933125-9086), veicamo darbu un pielietojamo materiālu izmaksu tāmi (1. pielikums) un darbu izpildes laika grafiku (2. pielikums).
1.2. [bookmark: _Hlk503528194]Objekta atrašanās vieta: īpašumā Madonas nov., Kalsnavas pag., „Vētraine”, īpašuma kadastra numurs 70620110177, zemes vienības kadastra apzīmējums 70620110177.
1.3. Būvuzraudzību objektā nodrošina SIA „IngWay”, reģistrācijas Nr. 40103863745.
1.4. Izpildītājam ir zināms Objektu faktiskais stāvoklis dabā, Izpildītājs ir iepazinies ar Līguma nosacījumiem un tas apliecina, ka šajā sakarā Izpildītājam pret Pasūtītāju nav nekādu pretenziju.

2. Līguma darbības termiņš
2.1. Līguma saistību izpildes termiņš ir 2026. gada 30. novembris.
2.2. Līgums ir spēkā līdz Pušu saistību pilnīgai izpildei.

3. Līguma apmaksas summa un samaksas kārtība
3.1. Līguma kopējā summa, ko Pasūtītājs samaksā Izpildītājam par Līgumā paredzēto saistību pilnīgu izpildi ir 55525,00 EUR (piecdesmit pieci tūkstoši pieci simti divdesmit pieci euro 00 centi), neskaitot pievienotās vērtības nodokli.
3.2. [bookmark: _Hlk42252267]Pasūtītājs veic apmaksu Izpildītājam par veiktajiem Būvdarbiem. Šo apmaksu Pasūtītājs veic pēc Izpildītāja izrakstīta rēķina, kas izrakstīts saskaņā ar Izpildītāja atbildīgā būvdarbu vadītāja, būvuzrauga un Pasūtītāja parakstīto aktu par veiktajiem darbiem, kuru Izpildītājs sagatavo saskaņā ar Līguma 3. pielikumā uzrādīto paraugformu, turpmāk – Akts par veiktajiem darbiem. Uz Akta par veiktajiem darbiem pamata Pasūtītājs apmaksā 90 % no Aktā par veiktajiem darbiem uzrādītās veikto Būvdarbu izmaksu summas, veicot ieturējumu 10 % apmērā no veikto Būvdarbu izmaksu summas. Ieturēto Būvdarbu summu, kas sastāda ne mazāk kā 10 % no Līguma summas, Pasūtītājs apmaksā pēc Objekta nodošanas ekspluatācijā.
3.3. Darbi, kas apmaksāti 90 % apmērā saskaņā ar Līguma 3.2. punktā minēto kārtību, par atbilstošā kvalitātē izpildītiem un pieņemtiem tiek uzskatīti tikai pēc normatīvajos aktos noteiktajā kārtībā sastādītiem un parakstītiem nozīmīgo konstrukciju un segto darbu pieņemšanas aktiem.
3.4. Norēķini tiek veikti uz Izpildītāja izsniegto rēķinu pamata. Puses vienojas, ka Izpildītājs rēķinu sagatavo kā strukturētu elektronisku rēķinu XML datnes formātā (atbilstoši 2024. gada 31. oktobra likumam “Grozījumi grāmatvedības likumā”), kā arī PDF datnes formātā, bez paraksta, nosūtot rēķinu uz Pasūtītāja oficiālās e-adreses apakšadresi: REKINI@90010256120. Izpildītājs rēķinu papīra formātā neizsniedz.
3.5. Izpildītāja elektroniski sagatavotais rēķins ir uzskatāms par saistošu Pasūtītājam, ja tas atbilst visām normatīvo aktu prasībām attiecībā uz rēķinā norādāmo informāciju.
3.6. Pasūtītājs veic apmaksu 10 (desmit) darba dienu laikā pēc Izpildītāja izrakstīta rēķina saņemšanas, ieskaitot rēķina summu Izpildītāja uzrādītajā norēķina kontā.

4. Līgumcenas indeksācijas kārtība
4.1. Šajā Līgumā līgumcenas indeksācija tiek realizēta indeksējot attiecīgā atskaites perioda (atskaites mēneša) izpildes apmaksas summu (turpmāk – Izpilde).
4.2. Pasūtītājs Izpildes indeksācijai izmanto Latvijas Republikas Centrālās statistikas pārvaldes (turpmāk – Statistikas pārvalde) apkopotos datus par būvniecības izmaksu indeksu grupā “Inženierbūves” (turpmāk – Inženierbūvju būvniecības izmaksu indekss), kas pieejami šādā  vietnē https://data.stat.gov.lv/pxweb/lv/OSP_PUB/START__VEK__RC__RCB/RCB030m/.
4.3. Pasūtītājs nosaka Izpildes indeksācijas koeficientu atskaites perioda (atskaites mēneša) izpildes apmaksas summas palielināšanai vai samazināšanai, ja Inženierbūvju būvniecības izmaksu indeksa izmaiņas Izpildes indeksācijas periodā ir vienādas vai lielākas par +/- 3 .
4.4. Par Izpildes indeksācijas periodu tiek noteikts kalendārais ceturksnis:
4.4.1. I ceturksnis: janvāris – marts;
4.4.2. II ceturksnis: aprīlis – jūnijs;
4.4.3. III ceturksnis: jūlijs – septembris;
4.4.4. IV ceturksnis: oktobris – decembris;
4.5. Pirmais Izpildes indeksācijas periods var būt īsāks par kalendāro ceturksni.
4.6. Ja saskaņā ar Līguma 4.2. apakšpunkta nosacījumiem nepieciešams veikt Izpildes indeksācijas koeficienta aprēķināšanu, Pasūtītājs to veic šādos termiņos:
4.6.1. par I ceturksni – līdz 20. aprīlim;
4.6.2. par II ceturksni – līdz 20. jūlijam;
4.6.3. par III ceturksni – līdz 20. oktobrim;
4.6.4. par IV ceturksni – līdz 20. janvārim;
4.7. Izpildes indeksācijas koeficients tiek aprēķināts pēc šādas formulas:
K = (CBI1 + CBI2 + … + CBIn) / 100 +1  
kur:
K – Izpildes indeksācijas koeficients (decimāldaļskaitlis ar trīs zīmēm aiz komata);
CBI1;2;3;n – Inženierbūvju būvniecības izmaksu indeksa rādītājs (“Pārmaiņas pret iepriekšējo periodu, %”) konkrētajā mēnesī no jaunākiem pieejamajiem Statistikas pārvaldes datiem par pēdējiem mēnešiem;
n – mēnešu skaits, cik lielam Izpildes indeksācijas periodam koeficients tiek aprēķināts;
4.8. Par Izpildes indeksācijas perioda sākumu ir uzskatāms kalendārais mēnesis, kas sakrīt piedāvājumu iesniegšanas termiņu iepirkuma procedūrā, kuras rezultātā ir noslēgts šis Līgums. Ja no piedāvājuma iesniegšanas termiņa iepirkuma procedūrā, kuras rezultātā ir noslēgts šis Līgums, līdz kalendārā ceturkšņa beigām ir mazāk ka viens mēnesis, Izpildes indeksācija konkrētajā kalendārajā ceturksnī netiek veikta. 
4.9. Informāciju par aprēķināto Izpildes indeksācijas koeficientu Pasūtītājs paziņo Izpildītājam elektroniskā dokumenta veidā, nosūtot to uz Izpildītāja e-pasta adresi: vidzemes.buvnieks@vb.lv, Līguma 4.6. apakšpunktā noteiktajos termiņos.
4.10. Izpildītājs var sākt piemērot Pasūtītāja aprēķināto Izpildes indeksācijas koeficientu par veiktajiem darbiem nākošajā atskaites periodā, tas ir:
4.10.1. [bookmark: _Hlk99034286]aprīlī aprēķināto koeficientu, sākot ar aprīlī veiktajiem darbiem;
4.10.2. jūlijā aprēķināto koeficientu, sākot ar jūlijā veiktajiem darbiem;
4.10.3. oktobrī aprēķināto koeficientu, sākot ar oktobrī veiktajiem darbiem;
4.10.4. janvārī aprēķināto koeficientu, sākot ar janvārī veiktajiem darbiem.
4.11. Izpildītājs Aktā par veiktajiem darbiem (3. pielikums) norāda:
4.11.1. Pasūtītāja aprēķināto Izpildes indeksācijas koeficientu attiecīgajam atskaites periodam (atskaites mēnesim);
4.11.2. konkrētā atskaites perioda (atskaites mēneša) indeksēto Izpildes summu samaksai, ko Izpildītājs aprēķina pēc šādas formulas:
SP = S x K
kur:
SP – atskaites perioda (atskaites mēneša) indeksētā Izpildes summa samaksai;
S – sākotnēji aprēķinātā (neindeksētā) summa samaksai atskaites periodā (atskaites mēnesī);
K – Izpildes indeksācijas koeficients.
4.11.3. indeksēto aizturētā maksājuma summu.
4.12. Pasūtītājs neveic Izpildes indeksāciju, ja tās rezultātā tiktu pārkāpti Publisko iepirkumu likuma 61. pantā noteiktie ierobežojumi līgumcenas pieaugumam vai arī līgumcenas palielināšanu ierobežo Pasūtītāja budžeta iespējas. Ja šādā gadījumā Pasūtītājs ar Izpildītāju nevar vienoties par Līguma saistību izpildes turpināšanu bez līgumcenas palielināšanas, tad Pasūtītājam ir tiesības vienpusēji atkāpties no Līguma un Izpildītājam nav tiesības celt jebkādas pretenzijas pret Pasūtītāju par Līguma saistību neizpildi, un Pasūtītājs nav atbildīgs par jebkādiem Izpildītāja iespējamajiem zaudējumiem.
4.13. Pasūtītājs neveic Izpildes indeksāciju pēc Līguma saistību izpildes termiņa beigām, kas ir 2026. gada 30. novembris, arī gadījumā, ja šis Līguma saistību izpildes termiņš tiek pagarināts.
4.14. Noslēdzot šo Līgumu, Puses ir vienojušās par līgumcenas indeksācijas kārtību un principiem, tāpēc Līguma noteikumiem atbilstoši izdarītās līgumcenas izmaiņas stājas spēkā bez Pušu atsevišķas piekrišanas.

5. Izpildītāja saistības
5.1. Izpildītājs apņemas izpildīt Līguma priekšmetā noteiktos Būvdarbus un visas Līguma saistības Līguma 2.1. punktā noteiktajā termiņā, atbilstoši Objekta darbu izpildes laika grafikam, veicamo darbu un pielietojamo materiālu izmaksu tāmei un pienācīgā kvalitātē, ievērojot spēkā esošos Latvijas Republikas normatīvos aktus, kā arī Līguma nosacījumus.
5.2. Izpildītājam veicot Būvdarbus ir pienākums ievērot darba drošības tehnikas, ugunsdrošības un apkārtējās vides aizsardzības normatīvo aktu prasības.
5.3. Izpildītājam ir pienākums iesniegt Pasūtītājam dokumentus, kas apstiprina tā tiesības veikt Būvdarbus, kurus paredz Līguma priekšmets.
5.4. Izpildītājs pirms būvdarbu uzsākšanas iesniedz saistošajā būvvaldē vai būvniecības informācijas sistēmā (turpmāk – BIS) visus normatīvajos aktos un Līgumā noteiktos dokumentus un informāciju būvdarbu uzsākšanai un veikšanai, ja tie būvniecības ieceres realizēšanas gaitā jau nav pievienoti BIS, tajā skaitā:
5.4.1. Būvdarbu uzsākšanas nosacījumu izpildes iesniegumu;
5.4.2. Izpildītāja (būvdarbu veicēja) civiltiesiskās atbildības obligātās apdrošināšanas polises kopiju;
5.4.3. atbildīgo būvspeciālistu profesionālās civiltiesiskās atbildības obligātās apdrošināšanas polises;
5.4.4. informāciju par darba aizsardzības koordinatoru (ja būvdarbus veic vairāk kā viens būvdarbu veicējs);
5.4.5. būvuzraudzības plānu, ko Izpildītājam iesniedz Pasūtītāja nolīgtais un Līguma 13.2. punktā minētais būvuzraugs 7 (septiņu) darba dienu laikā pēc šī Līguma noslēgšanas;
5.4.6. citus dokumentus, ja tos pieprasījusi iesniegt būvvalde vai to nosaka normatīvie akti būvdarbu uzsākšanas nosacījumu izpildei.
5.5. Izpildītājs sagatavo Būves vietas nodošanas aktu pirms Būvdarbu sākšanas.
5.6. Izpildītājs uzsāk Būvdarbus ne ātrāk kā pēc būvvaldes apliecinājuma saņemšanas par būvdarbu uzsākšanas nosacījumu izpildi saņemšanas un Līguma 5.5. punktā minētā Būves vietas nodošanas akta parakstīšanas.
5.7. Izpildītājs pirms Būvdarbu uzsākšanas sasauc pirmo ražošanas sapulci pieaicinot Līguma 13.2. punktā minēto būvuzraugu un Līguma 13.3. punktā minēto Pasūtītāja pārstāvi.
5.8. Izpildītājs veic visus būvdarbu veicēja pienākumus atbilstoši būvniecību reglamentējošo normatīvo aktu un Līguma prasībām, tajā skaitā:
5.8.1. organizē darbus būvlaukumā atbilstoši darbu organizācijas projektam, darba aizsardzības plānam un darbu veikšanas projektam;
5.8.2. nodrošina veikto darbību un metožu piemērotību konkrētajā būvlaukumā, darbību stabilitāti un drošību;
5.8.3. nodrošina to personu drošību, kurām ir tiesības atrasties būvlaukumā;
5.8.4. organizē papildus pasākumus, kas, veicot Būvdarbus, nepieciešami sabiedrības drošības garantēšanai;
5.8.5. iesaista būvniecības procesā tikai atbilstošas kvalifikācijas Būvdarbu izpildītājus;
5.8.6. nodrošina, ka Būvdarbos tiek izmantoti tikai būvprojektam un Latvijas Republikas būvnormatīviem atbilstoši būvizstrādājumi, kuriem ir atbilstību apliecinoši dokumenti;
5.8.7. nodrošina, ka būvdarbu žurnālā ir informācija par visiem atsevišķu būvdarbu veicējiem, kas piesaistīti konkrētā objekta realizācijai.
5.9. Izpildītājs nozīmē šādu atbildīgo Būvdarbu vadītāju: XXXXXXXXXXXXXXXXXXXXXXX. Izpildītājam nav tiesību Būvdarbu vadīšanu nodot citam Būvdarbu vadītājam, ja tas nav rakstiski saskaņots ar Pasūtītāju Līguma 5.10. punktā noteiktajā kārtībā.
5.10. Izpildītājs var mainīt 5.9. punktā minēto Būvdarbu vadītāju, ja Izpildītājs iepriekš rakstiski ierosinājis Pasūtītājam šādu Būvdarbu vadītāja maiņu, ierosinājumā norādot nepieciešamās maiņas pamatojumu, un par šādu Būvdarbu vadītāja maiņu tiek noslēgta rakstiska Līguma papildvienošanās.
5.11. Izpildītāja nozīmētais, Līguma 5.9. punktā minētais atbildīgais Būvdarbu vadītājs:
5.11.1. kontrolē būvlaukuma sagatavošanas darbus pirms Būvdarbu uzsākšanas;
5.11.2. nepieļauj patvaļīgu būvniecību, kā arī objekta patvaļīgu ekspluatāciju;
5.11.3. atbilstoši plānotajiem darbiem atrodas būvlaukumā;
5.11.4. piedalās Būvdarbu veicēja, būvuzrauga vai Pasūtītāja sasauktajās ražošanas sapulcēs;
5.11.5. nodrošina, lai tiktu ievērota būvdarbu secība un kvalitāte atbilstoši būvprojekta un citu normatīvo aktu prasībām;
5.11.6. organizē būvkonstrukciju, segto darbu un citu izpildīto būvdarbu pieņemšanu, kā arī, ja nepieciešams, vizuāli fiksēt izpildītos segtos darbus pirms to aizsegšanas;
5.11.7. izdara ierakstus būvdarbu žurnālā par veiktajiem Būvdarbiem, iebūvētajiem būvizstrādājumiem un darbu kvalitāti;
5.11.8. kontrolē Būvdarbu žurnālā ierakstīto norādījumu izpildi, attiecīgi to fiksējot Būvdarbu žurnālā;
5.11.9. pēc būvuzrauga pieprasījuma sniedz detalizētu informāciju par Būvdarbu sagatavošanās posmiem un izvēlētajām metodēm darbu izpildē;
5.11.10. nodrošina, lai būvlaukumā netiktu ielaistas un neuzturas nepiederošas personas;
5.11.11. veic citus normatīvajos aktos noteiktos atbildīgā Būvdarbu vadītāja pienākumus.
5.12. Izpildītājam ir tiesības Būvdarbu veikšanai piesaistīt apakšuzņēmēju saskaņā ar Izpildītāja iesniegto piedāvājumu iepirkuma procedūrā, kuras rezultātā noslēgts Līgums. Apakšuzņēmēju piesaistīšanas gadījumā Izpildītājs iesniedz Pasūtītājam informāciju par Izpildītāja norīkoto darba aizsardzības koordinatoru Būvdarbu izpildes sagatavošanas un izpildes posmiem.
5.13. Izpildītājam nav tiesību veicamos Būvdarbus vai to daļu nodot apakšuzņēmējam, kurš nav uzrādīts iesniegtajā piedāvājumā iepirkuma procedūrai, kuras rezultātā noslēgts Līgums, ja tas nav rakstiski saskaņots ar Pasūtītāju Līguma 5.14. punktā noteiktajā kārtībā.
5.14. Izpildītājs Būvdarbu veikšanā var piesaistīt apakšuzņēmējus, kas nav minēti iepirkuma piedāvājumā, ja Izpildītājs iepriekš rakstiski ierosinājis Pasūtītājam šādu apakšuzņēmēju piesaistīšanu, ierosinājumā norādot nepieciešamās apakšuzņēmēju piesaistīšanas pamatojumu, un par šādu apakšuzņēmēju piesaistīšanu tiek noslēgta rakstiska Līguma papildvienošanās. Pasūtītājs nevar piesaistīt apakšuzņēmēju, uz kuru attiecas Publisko iepirkumu likumā noteiktie izslēgšanas nosacījumi.
5.15. Izpildītājs atbild par apakšuzņēmēja veiktajiem Būvdarbiem, uzņemoties risku uz savu atbildību.
5.16. Izpildītājs ir atbildīgs par informācijas slēpšanu, nesniegšanu vai par nepatiesas informācijas sniegšanu Pasūtītājam un par šādas rīcības rezultātā radītajiem zaudējumiem.
5.17. Izpildītājam ir pienākums 3 (trīs) darba dienu laikā pēc Pasūtītāja rakstiska pieprasījuma sniegt rakstisku atskaiti par izpildāmo darbu gaitu, ko paredz šis Līgums.
5.18. Izpildītājs Būvdarbu laikā, saskaņā ar spēkā esošo normatīvo aktu prasībām, visām konstrukcijām, kuras tiek nosegtas ar citām konstruktīvām kārtām, sastāda segto darbu pieņemšanas aktu. 
5.19. [bookmark: OLE_LINK3][bookmark: OLE_LINK4]Izpildītājam ir pienākums ne vēlāk kā 7 (septiņas) kalendārās dienas pirms segto darbu veikšanas un pieņemšanas par to informēt Līguma 13.2. punktā minēto būvuzraugu un Līguma 13.3. punktā minēto Pasūtītāja pārstāvi.
5.20. Izpildītājam ir pienākums iesniegt Pasūtītājam par iepriekšējā mēnesī veiktajiem darbiem Aktu par veiktajiem darbiem (3. pielikums) līdz tekošā mēneša 15. datumam.
5.21. Izpildītājam ir pienākums visas atkāpes no tehniskajiem projektiem saskaņot ar Pasūtītāju, būvprojekta autoru un būvuzraugu.
5.22. Izpildītājam ir pienākums 3 (trīs) darba dienu laikā rakstiski informēt Pasūtītāju par apstākļiem, kas traucē šī Līguma saistību izpildi noteiktajā termiņā un kvalitātē.
5.23. Izpildītājs apņemas Būvdarbu izpildes gaitā regulāri aizvākt būvgružus. Pēc darbu pabeigšanas izvākt no Pasūtītāja teritorijas darbu izpildes gaitā radušos būvgružus un sadzīves atkritumus, kā arī aizvest no Objekta Izpildītājam piederošo inventāru un darba rīkus.
5.24. Izpildītājs apņemas izskatīt Pasūtītāja rakstiskās pretenzijas par darbu izpildes kvalitāti un citiem no Līguma izrietošajiem jautājumiem 3 (trīs) darba dienu laikā no pretenzijas saņemšanas dienas, un novērst tajā minētos defektus, kuri tiek konstatēti sastādot defektu aktu, bez Līguma izpildes termiņa pagarināšanas un papildus izmaksām.
5.25. Izpildītājs pēc Būvdarbu pabeigšanas savlaicīgi, ņemot vērā nepieciešamo laiku izpildmērījumu veikšanai, atzinumu saņemšanai, dokumentu sagatavošanai un iesniegšanai būvvaldē vai BIS, kā arī laiku, kas nepieciešams būves nodošanai ekspluatācijā:
5.25.1. pieprasa institūcijām, kuras izdevušas tehniskos vai īpašos noteikumus, sniegt atzinumu par būves atbilstību tehniskajiem vai īpašajiem noteikumiem, ja tādi izdoti;
5.25.2. veic būves izpildmērījumus, sagatavojot Objekta izpildmērījuma plānu ar būves augstumu atzīmēm atbilstoši Ministru kabineta 2012. gada 24. aprīļa noteikumu Nr. 281 „Augstas detalizācijas topogrāfiskās informācijas un tās centrālās datubāzes noteikumi” prasībām;
5.26. Izdevumus, kas saistīti ar Līguma 5.25. punktā minēto saistību izpildi sedz Izpildītājs.
5.27. Pēc Būvdarbu pabeigšanas Izpildītājs sagatavo un iesniedz būvvaldē vai BIS visus dokumentus un informāciju atbilstoši būvniecību reglamentējošo normatīvo aktu un Līguma prasībām, tajā skaitā:
5.27.1. apliecinājumu par būves gatavību ekspluatācijai;
5.27.2. būves novietnes izpildmērījuma plānu;
5.27.3. būvuzrauga pārskatu par būvuzraudzības plāna izpildi, ko Izpildītājam iesniedz Pasūtītāja nolīgtais un Līguma 13.2. punktā minētais būvuzraugs 7 (septiņu) darba dienu laikā pēc tam, kad Izpildītājs šo informāciju pieprasījis Līguma 13.2. punktā minētajam būvuzraugam;
5.27.4. citus dokumentus un informācija, ko nosaka normatīvie akti vai ko pieprasa saistošā būvvalde pēc būvdarbu pabeigšanas.
5.28. Lai būvi nodotu ekspluatācijā Pasūtītājam pēc Būvdarbu pabeigšanas, Izpildītājs nodod Objektu Pasūtītājam reizē ar būvvaldes aktu par būves nodošanu ekspluatācijā vai būvvaldes atzīmi būvdarbu pabeigšanu paskaidrojuma rakstā, vienlaicīgi nododot Pasūtītājam ar Būvdarbu veikšanu saistīto dokumentāciju, ja tā nav pieejama BIS, tajā skaitā būves izpildmērījuma plānu elektroniski DGN datņu formātā, kas parakstīts ar drošu elektronisko parakstu.
5.29. Ja būvvalde nepieņem Objektu ekspluatācijā, Izpildītājs novērš visus būvvaldes norādītos defektus par saviem līdzekļiem būvvaldes lēmumā norādītajos termiņos, par to paziņojot būvvaldei un Pasūtītājam.
5.30. Izpildītājs pēc Objekta nodošanas ekspluatācijā uzņemas garantijas saistības par izpildītajiem Būvdarbiem – 24 (divdesmit četri) mēneši.
5.31. Izpildītājs apņemas ierasties Objektā 5 (piecu) darba dienu laikā pēc Pasūtītāja uzaicinājuma un likvidēt defektus, kuri radušies garantijas laikā, izņemot gadījumus, kad defekti radušies Pasūtītāja vai kādu trešo personu darbības vai bezdarbības rezultātā.
5.32. Izpildītājs nodod Pasūtītājam Objektu tā, lai to varētu nekavējoties uzsākt ekspluatēt.
5.33. Izpildītājs uzņemas pilnu materiālo atbildību par zaudējumiem, kas Līguma izpildes gaitā tiek nodarīti Pasūtītājam vai trešajām personām Izpildītāja, tā darbinieku, apakšuzņēmēju vai pilnvarotu personu vainas dēļ.
5.34. Izpildītājs nodrošina ar Līguma izpildi saistīto sanāksmju protokolēšanu.

6. Pasūtītāja tiesības un pienākumi
6.1. Pasūtītājs nodrošina būvobjektu ar būvuzraugu.
6.2. Pasūtītājs apņemas nodot Objektu Izpildītājam Būvdarbu veikšanai saskaņā ar Izpildītāja sagatavotu Būves vietas nodošanas aktu.
6.3. Pasūtītājs apņemas apstiprināt Izpildītāja iesniegtos Aktus par veiktajiem darbiem (3. pielikums) 10 (desmit) darba dienu laikā no to saņemšanas, ja tos ir parakstījis Izpildītāja atbildīgais būvdarbu vadītājs un būvuzraugs, vai rakstiski paziņot Izpildītājam par pretenzijām, ja tādas ir, motivējot atteikšanos apstiprināt iesniegtos aktus.
6.4. Pasūtītājam ir pienākums no darbu izpildes sākuma nodrošināt Izpildītāja darbiniekiem un transportam brīvu piekļūšanu Objektam.
6.5. Pasūtītājam ir pienākums nodrošināt Izpildītājam iespēju strādāt Objektā nenormētu darba laiku, kā arī brīvdienās un svētku dienās.
6.6. Pasūtītājs apņemas dot rakstisku uzdevumu Izpildītājam papildus dokumentācijas izstrādāšanai un saskaņošanai gadījumā, ja pēc Pasūtītāja iniciatīvas un saskaņošanas ar Izpildītāju rodas nepieciešamība veikt darbus vai iegādāties materiālus, kuri nav paredzēti būvprojektā. Šajā gadījumā Pasūtītājs apņemas veikt un apmaksāt visus vajadzīgos saskaņošanas un apstiprināšanas pasākumus.
6.7. Pasūtītājs apņemas apmaksāt būvvaldes sniegtos pakalpojumus, tajā skaitā atzīmes veikšanu par būvdarbu uzsākšanas nosacījumu izpildi un atzīmes veikšanu par būvdarbu pabeigšanu aktā par būves gatavību ekspluatācijā saņemšanu.
6.8. Pasūtītājs apņemas samaksāt par Izpildītāja veiktajiem Būvdarbiem, ja Izpildītājs būs ievērojis un izpildījis Līguma nosacījumus.



7. Pušu atbildība un strīdu izšķiršanas kārtība
7.1. Ja Izpildītājs neievēro Līguma gala izpildes termiņu, tas maksā soda naudu 0,2 % apmērā no kopējās Līguma summas par katru nokavēto darba dienu, bet ne vairāk kā 10 % no kopējās Līguma summas. 
7.2. Ja Pasūtītājs neievēro maksāšanas noteikumus, tas maksā soda naudu 0,2 % apmērā no apmaksai piestādītā rēķina summas par katru nokavēto darba dienu, bet ne vairāk par 10 % no laikā neapmaksātās summas.
7.3. Ja Pasūtītājs, veicot Būvdarbu pieņemšanu, konstatē Būvdarbu neatbilstību Līgumā noteiktajām specifikācijām, Izpildītājs maksā Līgumsodu 200,00 EUR par katru gadījumu.
7.4. Gadījumā, ja Izpildītājs bez Pasūtītāja piekrišanas atkāpjas no šajā Līgumā noteiktās darbu izpildes un tāmēm, tad Izpildītājs ir materiāli atbildīgs un atlīdzina Pasūtītājam radušos zaudējumus.
7.5. Izpildītājs maksā Pasūtītājam līgumsodu 100,00 EUR par katru gadījumu, ja Izpildītājs vai tā nozīmētais, Līguma 5.9. punktā minētais atbildīgais Būvdarbu vadītājs, pārkāpj Līguma 5.2., 5.5. – 5.7., 5.9., 5.11., 5.13., 5.17., 5.19., 5.20., 5.22., 5.34. punktu prasības.
7.6. Izpildītājs maksā Pasūtītājam līgumsodu 200,00 EUR par katru gadījumu, ja Izpildītājs ilgāk par vienu mēnesi atkāpjas no dabu izpildes laika grafika (2.pielikums).
7.7. Līguma 7.1. – 7.3., 7.5., un 7.6. punktos noteikto līgumsodu samaksa neatbrīvo Puses no Līguma saistību izpildes.
7.8. Izbeidzot Līgumu 8.4. punktā noteiktajos gadījumos, Izpildītājs maksā soda naudu Pasūtītājam 10 % apmērā no kopējās Līguma summas bez pievienotās vērtības nodokļa. 
7.9. Izbeidzot Līgumu 8.6. punktā noteiktajā gadījumā, Pasūtītājam ir tiesības prasīt, lai Izpildītājs maksā līgumsodu 10 % apmērā no neizpildīto darbu apjoma summas bez pievienotās vērtības nodokļa, ja vienošanās par Līguma darbības izbeigšanu tiek slēgta pēc Izpildītāja ierosinājuma.
7.10. Ja Izpildītājs lauž šo Līgumu pirms termiņa, tādu iemeslu dēļ, kas nav saistīti ar Līgumā minēto Pasūtītāja pienākumu neizpildi, tad Izpildītājs maksā soda naudu Pasūtītājam 10 % apmērā no kopējās Līguma summas. Līguma laušanas gadījumā Izpildītājs paziņo par to vienu mēnesi iepriekš.
7.11. Pušu domstarpības, kas radušās par pielietoto materiālu un veikto darbu kvalitātes atbilstību Līguma noteikumiem, tiek izskatītas pieaicinot sertificētus (licencētus) ekspertus. Sertificētus (licencētus) ekspertus pieaicina Pasūtītājs.
7.12. Pasūtītājs ir tiesīgs vienpusējā kārtā aprēķināt un ieturēt no Izpildītāja iesniegtā rēķina par veiktajiem Pakalpojumiem jebkuru Pasūtītāja prasījumu, tai skaitā prasījumu, kas izriet no jebkura cita starp Pusēm noslēgta līguma, ja abu prasījumu priekšmeti ir līdzīgas šķiras. Par vienpusēju ieskaitu Pasūtītājs paziņo Izpildītājam.
7.13. Pasūtītāja aprēķināto līgumsodu Izpildītājs samaksā Pasūtītājam 10 darbadienu laikā pēc Pasūtītāja rēķina par līgumsoda apmaksu izrakstīšanas, ja Pasūtītājs nav piemērojis ieskaitu vai Puses nav vienojušās par citādu līgumsoda apmaksas kārtību.
7.14. Puses strīdus, kas radušies Līguma sakarā, risina sarunu ceļā, ja vienošanos neizdodas panākt trīsdesmit dienu laikā, strīds galīgi tiek izšķirts tiesā tiesību aktos noteiktajā kārtībā.

8. Līguma grozīšana un izbeigšana
8.1. Līgums var tikt grozīts vai papildināts pēc Pušu vienošanās rakstiskā formā.
8.2. Līguma grozīšanas gadījumā Puses ievēro Publisko iepirkumu likuma nosacījumus.
8.3. Izmaiņas būvdarbu apjomos uz darbu daudzumu izmaiņu akta pamata, kurš saskaņots starp Pusēm, būvuzraugu un būvprojekta autoru, nav atsevišķi noformējamas kā Līguma grozījumi, ja vien saskaņā ar Publisko iepirkumu likumu šādi grozījumi nav uzskatāmi par būtiskiem.
8.4. Pasūtītājs ir tiesīgs nekavējoties, bez iepriekšēja brīdinājuma vienpusēji atkāpties no Līguma, ja:
8.4.1. Izpildītājs iepirkuma piedāvājumā sniedzis nepatiesu informāciju par atbilstību uzaicinājuma dalībai iepirkumā prasībām un nepamatoti ieguvis Līguma slēgšanas tiesības;
8.4.2. Izpildītājs pēc Pasūtītāja rakstveida uzaicinājuma neuzsāk darbu izpildi Pasūtītāja norādītajā termiņā;
8.4.3. Izpildītājs atkārtoti pārkāpis Līgumu saistības, par ko Pasūtītājs rakstveidā brīdinājis Izpildītāju;
8.4.4. Izpildītājs ilgāk kā par vienu mēnesi atkāpjas no darbu izpildes grafika;
8.4.5. pret Izpildītāju uzsākts maksātnespējas process vai tā darbība tiek izbeigta vai pārtraukta, apturēta Izpildītāja saimnieciskā darbība vai Izpildītājs nespēj turpmāk pildīt Līgumu;
8.4.6. Izpildītājs nav izpildījis Līguma saistības līdz Līguma 2.1. punktā noteiktajam termiņam.
8.5. Izpildītājs ir tiesīgs vienpusēji atkāpties no Līguma vai tā daļas (iepirkuma daļas), ja:
8.5.1. Pasūtītājs neveic maksājumus Līguma 3. punktā noteiktajā kārtībā, un līgumsods sasniedzis 10 % (desmit procentus) no neapmaksātā rēķina summas bez pievienotās vērtības nodokļa;
8.5.2. Pasūtītāja darbība ir izbeigta vai pārtraukta.
8.6. Pusēm, rakstveidā vienojoties, ir tiesības Līguma darbību izbeigt jebkurā laikā, iepriekš veicot visus savstarpējos norēķinus.
8.7. Puses var izbeigt Līguma darbību citos gadījumos saskaņā ar Latvijas Republikas normatīvajiem tiesību aktiem.

9. Nepārvaramā vara
9.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramās varas rezultātā, kuru darbība sākusies pēc Līguma noslēgšanas un kurus nevarēja ne iepriekš paredzēt, ne novērst. Pie nepārvaramās varas pieskaitāmi dabas vai cilvēku izraisītas katastrofas, vispārēji streiki, karš, valsts pārvaldes iestāžu normatīvo aktu pieņemšana un stāšanās spēkā, kā arī citi ārkārtēja rakstura apstākļi, kas tiešā veidā ietekme Līguma saistību izpildi.
9.2. Pusei, kuras darbība, izpildot Līgumā paredzētās saistības, ir kavēta nepārvaramās varas apstākļu rezultātā, ir pienākums par to ziņot otrai Pusei, ziņojumā norādot, kādā termiņā, pēc Puses uzskata, ir iespējama un paredzama Līgumā paredzēto saistību izpilde.
9.3. Ja nepārvaramās varas apstākļi ilgst vairāk kā deviņdesmit kalendārās dienas, jebkurai Pusei ir tiesības lauzt Līgumu.

10. Pilnvarojums
10.1. Lai nodrošinātu Līguma saistību izpildi, Pasūtītājs pilnvaro Izpildītāju:
10.1.1. iesniegt dokumentus un informāciju, kā arī saņemt dokumentus saistošajā būvvaldē vai BIS;
10.1.2. pieprasīt no institūcijām, kuras izdevušas tehniskos vai īpašos noteikumus, sniegt atzinumus par būves atbilstību tehniskajiem vai īpašajiem noteikumiem, ja tādi izdoti, un saņemt šos atzinumus.
10.2. Līguma 10.1. punktā noteiktais pilnvarojums ir spēkā līdz Līguma saistību pilnīgai izpildei.


11. Īpašie noteikumi
11.1. Puses apņemas neizpaust konfidenciālu informāciju, kas iegūta no otras Puses Līguma darbības laikā. Par konfidenciālu informāciju Līguma izpratnē tiek uzskatīta visa veida informācija, kura saistīta ar Līguma izpildi, tai skaitā personu dati, komercnoslēpums, jebkura rakstiska, mutiska, elektroniski uzglabāta vai jebkura cita veida informācija. Konfidencialitātes noteikumi neattiecas uz gadījumiem, ja šo informāciju pieprasa Latvijas Republikas normatīvajos aktos noteiktas kompetentas institūcijas, kurām uz to ir likumīgas tiesības un kura ir bijusi iepriekš vai konfidenciāls informācijas nodošanas brīdī publiski zināma. Aizliegums izpaust un pretēji Līguma mērķim izmantot konfidenciālu informāciju saglabājas bez laika ierobežojuma un uz to neattiecas Līguma darbības termiņš.
11.2. Puses apliecina, ka otras Puses iesniegtos personu datus, drīkst apstrādāt tikai šajā Līgumā noteiktajiem mērķiem un saskaņā ar spēkā esošo normatīvo aktu prasībām.

12. Citi nosacījumi
12.1. Ja kāds no Līguma noteikumiem zaudē juridisko spēku, tad tas neietekmē citus Līguma noteikumus.
12.2. Nevienai no Pusēm nav tiesību nodot Līguma tiesības un saistības trešajai personai bez otras Puses rakstiskas piekrišanas.
12.3. Līgums ir saistošs Pušu juridiskajiem mantiniekiem (tiesību un saistību pārņēmējiem).
12.4. Līgums sastādīts elektroniska dokumenta veidā, kas parakstīts ar drošu elektronisko parakstu un satur laika zīmogu. Katrai Pusei ir pieejams abpusēji parakstīts Līgums elektroniskā formātā.

13. Kontaktpersonas
13.1. Izpildītāja kontaktpersona: XXXXXXXXXXXXXXXXX.
13.2. Būvuzraudzības kontaktpersonas:
13.2.1. XXXXXXXXXXXXXXXXX;
13.2.2. XXXXXXXXXXXXXXXXX.
13.3. Pasūtītāja kontaktpersona: XXXXXXXXXXXXXXXXX.

14. Pušu juridiskās adreses un rekvizīti

	Pasūtītājs
	
	Izpildītājs

	Meža pētīšanas stacija
Reģ. Nr. 90010256120
PVN maksātāja Nr. LV90010256120
Juridiskā adrese: Pārupes iela 5, Jaunkalsnava, Kalsnavas pag.,
Madonas nov., LV-4860
AS Citadele banka, kods PARXLV22
konts LV56PARX0016195500001
AS SEB banka, kods UNLALV2X
konts LV66UNLA0055003756788
	
	SIA “Vidzemes Būvnieks”
Reģ. Nr. 43203003526
PVN maksātāja Nr. LV43203003526
Juridiskā adrese: Aleksandra Čaka iela 147, Rīga, LV-1012
Luminor Bank AS Latvijas filiāle,
kods RIKOLV2X
konts LV36RIKO0002930228419



15. Pušu paraksti

	Pasūtītājs
	
	Izpildītājs

	direktors M. Līdums


	
	valdes priekšsēdētājs P. Druvietis

	(paraksts)
	
	(paraksts)




DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU	
	
7




image1.emf
Atskaites periods

Darba nosaukums Mērv. Daudzums

Vienības 

cena, EUR

Summa, EUR

Veiktais 

daudzums

Summa, EUR

Veiktais 

daudzums

Summa, EUR % Daudzums Summa, EUR

1. 2. 3. 4. 5. 6. 7. 8. 9. 10. 11. 12. 13.

Kopā

Neindeksētais aizturētais maksājums 10%

Neindeksētā Izpildes summa samaksai

Izpildes indeksācijas koeficients

Indeksētā Izpilde

Indeksētais aizturētais maksājums 10%

Indeksētā Izpildes summa samaksai

Izpildītāja atbildīgais būvdarbu vadītājs:

Būvuzraugs:

Pasūtītāja pārstāvis:

(vārds, uzvārds)

(vārds, uzvārds)



(vārds, uzvārds)



AKTS par veiktajiem darbiem

Objekta nosaukums: Dīķa izbūve

Būvdarbu veicējs: Līguma summa, EUR

Līguma Nr.: MPS 2026/66 no līdz

Akta Nr.

Atlikušo darbu

Līguma summa ar izmaiņām, EUR Pasūtītājs: Meža pētīšanas stacija

Nr. 

p.  

k.

Līguma dati Atskaites periodā No darbu sākuma


Microsoft_Excel_Worksheet.xlsx
Sheet1

		AKTS par veiktajiem darbiem

		Līguma Nr.: MPS 2026/66												Atskaites periods				no				līdz

		Objekta nosaukums: Dīķa izbūve												Akta Nr.

		Būvdarbu veicējs:												Līguma summa, EUR

		Pasūtītājs: Meža pētīšanas stacija												Līguma summa ar izmaiņām, EUR

		Nr. p.  k.		Līguma dati										Atskaites periodā				No darbu sākuma						Atlikušo darbu

				Darba nosaukums		Mērv. 		Daudzums		Vienības cena, EUR		Summa, EUR		Veiktais daudzums		Summa, EUR		Veiktais daudzums		Summa, EUR		%		Daudzums		Summa, EUR

		1.		2.		3.		4.		5.		6.		7.		8.		9.		10.		11.		12.		13.

























								Kopā

								Neindeksētais aizturētais maksājums 10%

								Neindeksētā Izpildes summa samaksai

								Izpildes indeksācijas koeficients

								Indeksētā Izpilde

								Indeksētais aizturētais maksājums 10%

								Indeksētā Izpildes summa samaksai



				Izpildītāja atbildīgais būvdarbu vadītājs:

						(vārds, uzvārds)

				Būvuzraugs:

						(vārds, uzvārds)

				Pasūtītāja pārstāvis:

						(vārds, uzvārds)

				DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
















